Hopa

pisi|Hõberemmelgas Vaidava jõe kaldal
Hopa ehk Opa (läti keeles Ape, saksa keeles Hoppenhof) on linn Lätis Smiltene piirkonnas, Hopa valla keskus.

Hopast voolab läbi Vaidava jõgi, mis voolab kagu poolt loodesse ja suubub Eestis Mustjõkke.Suur maailma atlas, lk 48

Hopa asub kõigest paari kilomeetri kaugusel Eesti piirist. Omakorda Hopast paar kilomeetrit kagus kulgeb Riia–Pihkva maantee. Hopat läbib Alūksne–Mõniste maantee, mis Hopa lähedal ületab Eesti piiri.Suur maailma atlas, lk 191 Linnas on praegu puidu- ja toiduainetetööstuse ettevõtteid. Paljud linna majad on ehitatud kohalikust dolomiidist, mida kaevandatakse veel tänapäevalgi.

Kultuurimälestistest on kohaliku kaitse all Hopa muinaskalmed ehk Rootsi kalmistu.Apes senkapi (Zviedru kapi) Linnas kasvab Vaidava jõe ääres Läti ja ühtlasi ka Euroopa suurim hõberemmelgas (ümbermõõt 8,7 meetrit). Looduskaitse all on Raganu klintise nimeline paljand.Latvijas īpaši aizsargājamām dabas teritorijām dabas datu pārvaldības sistēmā OZOLS

1920. aastatel oli Hopa elanikest umbes 15% eestlasi.Eesti Entsüklopeedia, artikkel Ape

 Nimi 
Hopa nimi pärineb arvatavasti perekonnanimest Hoppe, mis on alamsaksakeelne sõna tähendusega 'humal'. Läti nimi Ape võib olla mugandus samast perekonnanimest, mille eeskujuks on läti sõna apinis 'humal'.

 Ajalugu 

Aastal 1420 andis Siegfried Lander von Sponheim sealsed maad Hoppede suguvõsale, pannes nii aluse Ape mõisale. Hoppede järgi on piirkond ka omale nime saanud. Hopat on esimest korda mainitud 1449. aastal, aga arenema hakkas asula alles 19. sajandi lõpus.

Arengule aitas kaasa kitsarööpmelise raudtee Valga–Pļaviņase raudtee Hopa raudteejaama rajamine 1903. aastal. Reisijatevedu lõpetati raudteel 1970. aastal ja igasugune rongiliiklus 1973. aastal. Hopa sai aleviks 1921. aastal. Linnaõigused saadi 1928. aastal. Elanike arv linnas väheneb, 2010. aastal oli 1083 ja 2011. aastal oli 1067 elanikku.

Aastal 2009 ehitati linna luteri kirik.

2009. aastani kuulus see Alūksne rajooni. Aastatel 2009–2021 oli linn Hopa piirkonna keskus.

Hopas on sündinud Andris Šķēle.

Elanikkond

<tr valign=top><td>
 922 (1935)
 1584 (1959)
 1624 (1970)
 1522 (1979)
 1637 (1989)
<td>
 1296 (2000)
 983 (2011)
 808 (2021)
 829 (2025)

 Viited 

 Välislingid 

 Hopa koduleht (läti, eesti, inglise ja vene keeles)

Kategooria:Läti linnad
Kategooria:Smiltene piirkond